টেনিসের বিশ্বকাপ করার জন্য একটি কনসর্টিয়াম তৈরি হয়েছে। বার্সেলোনা এবং স্পেনের তারকা ফুটবলার পিকে সেই গোষ্ঠীতে রয়েছেন। নাদাল বলছেন, ‘পিকের পরিকল্পনা বাস্তবায়িত হলে দারুণ ব্যাপার হবে। আমরা সকলেই খুব উৎসাহিত এটা নিয়ে। আশা করছি, এই টুর্নামেন্ট দিনের আলো দেখবে।’ নোভাক জকোভিচও তার সমর্থনের কথা বলেছেন। ‘টুর্নামেন্টের সূচিটা একটু জটিল লেগেছে। কিন্তু পিকের মতো ব্যক্তিত্ব টেনিসে সময় দিতে রাজি, এটা আমাদের খেলার জন্য দারুণ খবর। আশা করব ওর উদ্যোগ সফল হবে,’ বলেছেন জকোভিচ।